## Zakon o izmjenama i dopunama Zakona o šumama

### NN 160/2004 (18.11.2004.), Zakon o izmjenama i dopunama Zakona o šumama

# HRVATSKI SABOR

2806

Na teme­lju članka 88. Ustava
Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O ŠUMAMA

Proglašavam
Zakon o izmjenama i dopunama Zakona o šu­ma­ma, koji je donio Hrvatski sabor na
sjednici 5. studenoga 2004. godine.

Broj: 01-081-04-3479/2
Zagreb, 10. studenoga 2004.

Predsjednik
Republike Hrvatske
**Stjepan Mesić,** v. r.

## ZAKON

### O IZMJENAMA I DOPUNAMA ZAKONA O ŠUMAMA

Članak
1.

U
Zakonu o šumama (»Narodne novine«, br. 54/83., 32/87., 47/89., 41/90., 52/90. pročišćeni
tekst, 5/91., 9/91., 61/91., 26/93., 76/93., 29/94., 76/99., 8/00. i 13/02.)
članci 18., 20., 21., 22., 23., 24., 25. i 26. brišu se.

Članak
2.

U
članku 44. stavku 2. iza riječi: »humusa« zarez i riječi: »gline, pijeska,
šljunka i kamena« brišu se.

Članak
3.

U
članku 45. stavku 1. iza riječi: »humusa« riječi: »pijeska, šljunka, kamena«
brišu se.

Stavci
4. i 5. brišu se.

Članak
4.

U
članku 61. stavku 1. iza riječi: »električnih vodova« stav­lja se zarez i
dodaju riječi: »eksploatacija mineralnih sirovina, podizanje višegodišnjih
nasada«.

Članak
5.

Članak
75. mijenja se i glasi:

»Inspekcijski
nadzor nad provedbom ovoga Zakona i propisa donesenih na temelju njega obavlja
šumarska inspekcija Ministarstva poljoprivrede, šumarstva i vodnoga
gospodarstva (u daljnjem tekstu: šumarska inspekcija).

Nadzor
nad provedbom mjera zaštite od požara u šumama i/ili na šumskom zemljištu
obavljaju i inspektori zaštite od požara Ministarstva unutarnjih poslova koji u
obavljanju tih poslova imaju ovlaštenja šumarskih inspektora utvrđena ovim
Zakonom.«

Članak
6.

Članak
76. mijenja se i glasi:

»Inspekcijski
nadzor iz djelokruga šumarske inspekcije provode državni šumarski inspektori
Ministarstva poljoprivrede, šumarstva i vodnoga gospodarstva (u daljnjem
tekstu: državni šumarski inspektori) i šumarski inspektori u područnim
jedinicama Ministarstva poljoprivrede, šumarstva i vodnoga gospodarstva (u
daljnjem tekstu: šumarski inspektori).

Članak
7.

Iza
članka 76. dodaju se članci 76. a, 76. b, 76. c, 76. d, 76. e, 76. f, 76. g i
76. h koji glase:

»Članak
76.a

Inspekcijski
nadzor u prvome stupnju provode šumarski inspektori, a u drugome stupnju
državni šumarski inspektori.

Članak
76.b

Radi
obavljanja inspekcijskih poslova iz djelokruga Ministarstva poljoprivrede,
šumarstva i vodnoga gospodarstva u prvom stupnju ovim se Zakonom ustrojavaju
područne jedinice Ministarstva poljoprivrede, šumarstva i vodnoga gospodarstva,
i to:

–
područna jedinica sa sjedištem u Rijeci u kojoj se obavlja inspekcijski nadzor
pravnih i fizičkih osoba na području Istarske, Ličko-senjske i
Primorsko-goranske županije,

–
područna jedinica sa sjedištem u Splitu u kojoj se obavlja inspekcijski nadzor
pravnih i fizičkih osoba na području Dubro­vačko-neretvanske,
Splitsko-dalmatinske, Šibensko-kninske i Zadarske županije,

–
područna jedinica sa sjedištem u Osijeku u kojoj se obavlja inspekcijski nadzor
pravnih i fizičkih osoba na području Brodsko--po­savske, Osječko-baranjske,
Požeško-slavonske, Virovitičko-
-pod­ravske i Vukovarsko-srijemske županije,

–
područna jedinica sa sjedištem u Varaždinu u kojoj se obav­lja inspekcijski
nadzor pravnih i fizičkih osoba na području Krapinsko-zagorske,
Koprivničko-križevačke, Međimurske i Varaž­din­ske županije,

–
područna jedinica sa sjedištem u Zagrebu u kojoj se obavlja inspekcijski nadzor
pravnih i fizičkih osoba na području Bjelovarsko-bilogorske, Karlovačke,
Sisačko-moslavačke, Zagre­bačke žu­panije i Grada Zagreba.

Članak
76.c

Pravne
i fizičke osobe čiji rad podliježe nadzoru šumarskog inspektora dužni su mu
omogućiti obavljanje nadzora i pružiti potrebne podatke i obavijesti.

Članak
76.d

Šumarski
inspektor donosi rješenje o upravnoj mjeri kad je za to ovlašten ovim Zakonom.

Protiv
rješenja šumarskih inspektora može se u roku 15 dana od dana dostave rješenja
izjaviti žalba Ministarstvu poljoprivrede, šumarstva i vodnoga gospodarstva.

Žalba protiv rješenja iz stavka 2. ovoga članka ne
zadržava izvršenje rješenja.

Šumarski inspektor, protiv čijeg rješenja je
izjavljena žalba, može odgoditi izvršenje rješenja ako bi ono prouzrokovalo
opasnost po ljude ili štetu koja bi se teško mogla popraviti.

Protiv rješenja državnoga šumarskog inspektora nije
dopu­štena žalba, ali se može pokrenuti upravni spor.

Članak 76.e

Poslove šumarskog inspektora može obavljati
diplomirani inženjer šumarstva šumarskog smjera s položenim državnim stručnim
ispitom za šumarskog inspektora i s najmanje tri godine radnog staža u struci.

Poslove državnoga šumarskog inspektora može obavljati
diplomirani inženjer šumarstva šumarskog smjera s položenim državnim stručnim
ispitom za šumarskog inspektora i s najmanje deset godina radnog staža na
poslovima u struci.

Program posebnog dijela državnoga stručnog ispita iz
stavka 1. ovoga članka propisuje ministar poljoprivrede, šumarstva i vodnoga
gospodarstva.

Članak 76.f

Šumarski inspektor ima službenu iskaznicu kojom se
dokazuje njegovo svojstvo, identitet i ovlasti.

Obrazac
iskaznice te način i postupak izdavanja iskaznice iz stavka 1. ovoga članka
propisuje ministar poljoprivrede, šumarstva i vodnoga gospodarstva.

Članak
76.g

Državni
šumarski inspektor obavlja sljedeće poslove:

1.
prati i nadzire gospodarenje šumama i šumskim zemljiš­tem unutar
šumskogospodarskog područja,

2.
nadzire gospodari li se zaštitnim šumama i šumama posebne namjene u skladu sa
svrhom radi koje su takvima proglašene,

3.
prati i nadzire poduzete mjere preventivne zdravstvene zaštite šuma propisane
šumskogospodarskom osnovom područja,

4.
nadzire usklađenost osnova gospodarenja gospodarskih jedinica i programa za
gospodarenje šumama sa šumskogospodarskom osnovom područja i programa za
gospodarenje šumama šumskokrškog područja,

5.
nadzire koriste li se sredstva naknade za prenesena ili ograničena prava u
pogledu šuma i/ili šumskih zemljišta u skladu s namjenom propisanom Zakonom,

6.
podnosi zahtjeve za pokretanje prekršajnih postupaka radi povrede ovoga Zakona
i propisa donesenih na temelju njega,

7.
nadzire rad šumarskih inspektora u područnim jedinicama,

8.
rješava o žalbama protiv rješenja šumarskih inspektora.

Članak
76.h

Šumarski
inspektor obavlja sljedeće poslove:

1.
nadzire neposrednu provedbu odredaba dijela šumskogospodarske osnove, osnova
gospodarenja gospodarskim jedinicama, programa za gospodarenje šumama,
provedbenih planova i godišnjih planova gospodarenja,

2. pregledava sve šumske radove, objekte, uređaje i
naprave, kao i sva mjesta gdje se drvo siječe, uskladištava, prerađuje, ili
izvozi iz šume, te drvo i sredstva s kojima se drvo prevozi do kupca,

3. pregledava šumskogospodarsku osnovu područja,
osnove gospodarenja gospodarskim jedinicama, programe za gospodarenje šumama,
godišnje planove gospodarenja šumama i šumskim zemljištima,

4. prikuplja podatke i obavijesti o izvršenim
radovima na reprodukciji i iskorištavanju šuma, o sredstvima i postupcima koji
se primjenjuju na uređivanju šuma, o stručnim službama, kao i druge podatke,
radi utvrđivanja je li gospodarenje šumama i šumskim zemljištima u skladu s
odredbama ovoga Zakona i propisa donesenih na osnovi njega,

5. nadzire kako se utvrđuje zdravstveno stanje šuma i
provode mjere za suzbijanje biljnih bolesti i štetnika te naređuje pro­vođenje
određenih mjera ako utvrdi da se pravna osoba koja gos­po­dari šumama ili
vlasnik šume ne pridržava propisa i na­ređenih mjera za zdravstvenu zaštitu
šuma,

6. nadzire kako se provode mjere osiguranja zaštite
od požara i naređuje provođenje određenih mjera ako utvrdi da se pravna osoba
koja gospodari šumama ili vlasnik šume ne pridržava propisa, odnosno naređenih
mjera za zaštitu šuma od požara,

7.
nadzire provođenje i drugih mjera za zaštitu šuma odre­đenih ovim Zakonom
(osiguranje šumskog reda, neposrednog čuvanja šume i dr.) ili propisa donesenih
na temelju njega,

8.
obustavlja krčenje šume, sječu šume i druge radnje koje nisu u skladu s
odredbama ovoga Zakona i propisa donesenih na temelju njega,

9.
privremeno oduzima bespravno posječeno drvo i ostale dijelove stabla, kao i
druge bespravno prisvojene ili proizvedene šumske proizvode,

10.
privremeno oduzima šumske proizvode četinjača koje nisu okorane ili prskane, a
za koje je koranje ili prskanje propisano,

11.
naređuje provedbu radova određenih šumskogospodarskom osnovom područja, osnovom
gospodarenja gospodarskom jedinicom, odnosno programom za gospodarenje šumama
čije bi neizvršenje prouzročilo štetne posljedice,

12.
naređuje privremene mjere za sprječavanje štete u hitnom slučaju u kojem bi
nastupila šteta za opći interes,

13.
obavještava nadležna tijela o zapaženim nepravilnostima i traži njihovo
postupanje, ako nije ovlaštena neposredno postupiti,

14.
prikuplja potrebne podatke i obavijesti od odgovornih osoba, svjedoka, vještaka
i drugih osoba,

15.
poduzima i druge mjere i radnje za koje je ovlašten drugim propisima.«

Članak
8.

Članak
82. mijenja se i glasi:

»Novčanom
kaznom od 10.000,00 do 50.000,00 kuna kaznit će se za prekršaj trgovačko društvo
koje gospodari šumom ili druga pravna osoba:

1. ako
ne izvrši pošumljavanje u određenom roku (članak 11.),

2. ako
gospodari šumskogospodarskim područjem protivno šumskogospodarskoj osnovi
područja odnosno ne izvršava radnje i mjere određene šumskogospodarskom osnovom
područja (članak 29. stavak 1., 2. 3. i 4),

3. ako ne donese šumskogospodarsku osnovu područja
(članak 30.),

4. ako ne donese osnovu gospodarenja gospodarskom
jedinicom ili ako gospodari gospodarskom jedinicom protivno osnovi gospodarenja
gospodarskom jedinicom odnosno ako ne donese program za gospodarenje šumama ili
ako gospodari protivno programu za gospodarenje šumama odnosno ne izvršava
mjere ili radnje određene osnovom gospodarenja gospodarskom jedinicom ili
programom za gospodarenje šumama (članak 31. stavak 1. – 5.),

5. ako počini ili dozvoli pustošenje šume,
oštećivanje ili podbjeljivanje stabala, krčenje ili čistu sječu šume protivno
odred­bama članka 44. ovoga Zakona,

6. ako se zemljište na kojem je izvršeno krčenje ili
čista sječa ne koriste u svrhu radi koje je izdana dozvola (članak 47. stavak
3.),

7. ako u šumi ili na šumskom zemljištu gradi ili
dozvoli grad­nju objekata protivno odredbama članka 48. stavka 1. i 5. ovoga
Zakona,

8. ako ne osigura zaštitu šuma od protupravnog prisvajanja,
korištenja ili drugih protupravnih radnji ili ne poduzima potrebne mjere i
radnje za zaštitu šuma od požara ili ne osigura provedbu šumskog reda (članak
49. stavak 1.),

9. ako ne osigura neposredno čuvanje šume (članak
50.),

10. ako koristi ili dozvoli korištenje šumskih cesta
protivno uvjetima utvrđenim općim aktom (članak 53. stavak 2.),

11. ako drvo ili grane posječene u šumi ili izvan
šume izvozi, prevozi, primi na otpremu, preradu ili pohranu nežigosano ili bez
popratnice (članak 54. stavak 1.),

12. ako
sredstva naknade dobivena za prenesena ili ograni­čena prava u pogledu šuma i
šumskih zemljišta u odre­đenom roku ne iskoristi za proširenu biološku
reprodukciju šuma ili kupnju šume odnosno šumskog zemljišta (članak 58. stavak
3.),

13. ako
ne izdvaja sredstva za jednostavnu biološku reprodukciju šuma ili ih ne koristi
namjenski ili ne izdvaja sredstva za ostvarivanje programa proširene biološke
reprodukcije šuma ili ne plaća naknadu po periodičnom obračunu i završnom
računu (članak 68. stavak 1, 2. i 3. i članak 70. stavak 2.),

14. ako
šumarskog inspektora onemogućuje u obavljanju nadzora ili mu ne pruža potrebne
podatke ili obavijesti (članak 79.),

15. ako
ne postupi po rješenju šumarskog inspektora (članak 80. stavak 1. i 2.),

16. ako
u određenom roku ne donese šumskogospodarsku osnovu područja ili ne uskladi
postojeću, odnosno ne donese osnovu gospodarenja gospodarskom jedinicom u roku
iz članka 94., odnosno članka 113. stavka 1. ovoga Zakona.

Za
prekršaj iz stavka 1. ovoga članka kaznit će se i odgovorna osoba u pravnoj
osobi iz stavka 1. ovoga članka novčanom kaznom od 5.000,00 do 10.000,00 kuna.

Članak
9.

Članak
83. mijenja se i glasi:

»Novčanom
kaznom od 5.000,00 do 30.000,00 kuna kaznit će se za prekršaj Trgovačko društvo
koje gospodari šumom ili druga pravna osoba:

1. ako
nema vlastitu šumarsku službu, a poslove gospodarenja nije povjerila pravnoj
osobi koja ima šumarsku službu (članak 27.),

2. ako
za obavljanje određenih stručnih ili specijaliziranih poslova u gospodarenju
šumama nema radnika s propisanom stručnom spremom (članak 28.),

3. ako povjeri ili primi na izradu šumskogospodarsku
osnovu područja ili njezinu reviziju protivno odredbi članka 29. stavka 5.
ovoga Zakona:

4. ako u određenom roku ne obavi redovitu ili
izvanrednu reviziju šumskogospodarske osnove područja (članak 31.),

5. ako u određenom roku ne obavi redovitu ili
izvanrednu reviziju, odnosno obnovu osnove gospodarenja gospodarskom jedinicom
ili programe za gospodarenje šumama, odnosno ne donese godišnji plan
gospodarenja (članak 32. stavak 6. i 7.),

6. ako povjeri ili primi na izradu osnovu
gospodarenja gospodarskom jedinicom ili program za gospodarenje šumama, odnosno
njihove obnove protivno odredbi članka 32. stavka 11. ovoga Zakona,

7. ako gospodari šumama i šumskim zemljištima
protivno planu gospodarenja odnosno ne izvršava radnje i mjere određene
godišnjim planom gospodarenja (članak 33. stavak 2.),

8. ako obavlja ili dozvoli sječu stabala u šumi bez
doznake stabala ili protivno godišnjem planu gospodarenja (članak 41. stavak
1.),

9. ako
ne poduzme mjere za zaštitu šuma ili ne organizira stalnu službu za nadzor i
utvrđivanje zdravstvenog stanja šuma ili ne poduzima redovite preventivne ili
represivne mjere za suzbijanje biljnih bolesti i štetnika (članak 43.),

10. ako
počini ili dozvoli sječu stabala u mladim sastojinama i kulturama, odsjecanje
grana, dijelova grana ili kresanje lisnika (članak 44. stavak 2.),

11. ako
u šumi, na šumskom zemljištu ili na zemljištu u neposrednoj blizini šume loži
otvorenu vatru ili pali drveni ugljen protivno odredbama članka 51. ovoga
Zakona,

12. ako
podigne vapnaru, poljsku ciglanu ili drugi objekt s otvorenim ognjištem
protivno odredbama članka 52. stavka 1. ovoga Zakona,

13. ako
pri izgradnji dalekovoda ili sličnih objekata u šumi odredi način i vrijeme
sječe šume protivno odredbi članka 61. stavka 2. i 3. ovoga Zakona,

14. ako
ne donese program za gospodarenje šumama ili ako gospodari protivno programu,
odnosno ne izvršava mjere i radnje određene programom (članak 72. stavak 1.),

15. ako
ne donese gospodarsku osnovu (uređajni elaborat) gospodarske jedinice ili ne
obavi reviziju odnosno obnovu postojeće gospodarske osnove gospodarske jedinice
(članak 90. stavak 2.),

16. ako
u određenom roku ne donese godišnji plan gospodarenja gospodarskom jedinicom
ili gospodari protivno planu gospodarenja gospodarskom jedinicom odnosno ne
izvršava radnje i mjere određene godišnjim planom gospodarenja gospodarskom
jedinicom (članak 90. stavak 2.),

17. ako
u određenom roku ne donese godišnji plan gospodarenja za neuređene šume ili
gospodari protivno godišnjem planu gospodarenja odnosno ne izvršava radnje i
mjere određene godišnjim planom gospodarenja (članak 91.),

18. ako
ne donese program za gospodarenje šumama šumsko­krškog područja ili ne uskladi
odnosno ne donese program za gospodarenje šumama koji se odnose na dijelove
šumskogospodarskog odnosno šumskokrškog područja u roku iz članka 94. ovoga
Zakona.

Za
prekršaj iz stavka 1. ovoga članka kaznit će se i odgovorna osoba u pravnoj
osobi iz stavka 1. ovoga članka novčanom kaznom od 3.000,00 do 8.000,00 kuna.«

Članak
10.

Članak
84. mijenja se i glasi:

»Novčanom
kaznom od 3.000,00 do 20.000,00 kuna kaznit će se za prekršaj Trgovačko društvo
koje gospodari šumom ili druga pravna osoba:

1. ako
ne obavi mjere i radnje za koje je ovlaštena (članak 36. stavak 2.),

2. ako
izvrši ili dozvoli izvršenje doznake stabala bez važeće osnove gospodarenja
gospodarskom jedinicom ili programa za gospodarenje šumama (članak 41. stavak
5.),

3. ako obavlja ili dozvoli doznaku i sječu stabala
protivno odredbama članka 41. stavka 2., 3., 4. i 7. ovoga Zakona,

4. ako obavlja ili dozvoli obavljanje nužne doznake
stabala protivno odredbama članka 41. stavka 6. ovoga Zakona,

5. ako poslove doznake stabala ne obavlja radnik s
propisanom stručnom spremom osposobljen za taj posao (članak 42.),

6. ako počini ili dozvoli sječu rijetkih vrsta
drveća, pašu, brst, žirenje, skupljanje i odvažanje šušnja, mahovine, šumskih
plodova ili drugih sporednih šumskih proizvoda, iskorištavanje humusa ili smolarenje
(članak 44.),

7. ako protivno općim aktima dozvoli skupljanje
šumskih plodova i drugih sporednih šumskih proizvoda, iskorištavanje humusa,
smolarenje, pašu, žirenje ili brst (članak 45.).

Za
prekršaj iz stavka 1. ovoga članka kaznit će se i odgovorna osoba u pravnoj
osobi iz stavka 1. ovoga članka kaznom od 2.000,00 do 5.000,00 kuna.«

Članak
11.

Članak
85. mijenja se i glasi:

»Novčanom
kaznom od 1.500,00 do 15.000,00 kuna kaznit će se za prekršaj trgovačko društvo
koje gospodari šumom ili druga pravna osoba:

1. ako ne vodi propisane evidencije (članak 32.
stavak 7.),

2. ako u određenom roku ne donese godišnji plan
gospodarenja (članak 33. stavak 2.),

3. ako u šumi, na šumskom zemljištu ili na zemljištu
u neposrednoj blizini šume loži otvorenu vatru ili pali drveni ugljen protivno
odredbama članka 51. ovoga Zakona,

4. ako odlaže ili dozvoli odlaganje smeća ili
otpadaka u šumi ili ne ukloni, odnosno odveze odloženo smeće ili otpatke
(članak 52.),

5. ako u šumi ili na udaljenosti do 200 m od ruba
šume podigne ili na svome zemljištu dozvoli podizanje vapnare, poljske ciglane
ili drugi objekt s otvorenim ognjištem (članak 52. stavak 1.).

Za prekršaj iz stavka 1. ovoga članka kaznit će se i
odgovorna osoba u pravnoj osobi iz stavka 1. ovoga članka kaznom od 1.000,00 do
3.000,00 kuna.«

Članak
12.

Članak
86. mijenja se i glasi:

»Novčanom
kaznom od 1.000,00 do 10.000,00 kuna kaznit će se za prekršaj fizička osoba:

1. ako
šumom ili šumskim zemljištem gospodari protivno programu za gospodarenja šumama
ili u određenim rokovima ne provodi mjere ili ne izvrši radnje propisane tim
programom (članak 36.),

2. ako siječe ili dozvoli sječu stabala u šumi bez
doznake stabala ili protivno godišnjem planu gospodarenja ili dopusti izvršenje
nužne doznake stabala bez dozvole za sječu protivno odredbama članka 41. stavka
1. - 6. ovoga Zakona,

3. ako počini ili dozvoli krčenje ili čistu sječu
šume, ošteći­vanje stabala, sječu rijetkih vrsta drveća, sječu stabala u mladim
sastojinama i kulturama, odsijecanje grana, dijelova grana, kresanje lisnika,
pašu, brst, žirenje, skupljanje i odvažanje šušnja, mahovine, šumskih plodova
ili drugih sporednih šumskih pro­izvoda ili iskorištavanje humusa ili
smolarenje (članak 44.),

4. ako skuplja šumske plodove i druge sporedne šumske
proizvode, iskorištava humus, smolari, obavlja pašarenje, žirenje ili brst
protivno odredbama članka 45. stavka 1., 2. i 3. ovoga Zakona,

5. ako napasa stoku, skuplja ili odvozi šušanj,
mahovinu ili druge sporedne šumske proizvode protivno uvjetima i načinu određenom
u programu za gospodarenje šumama (članak 46.),

6. ako koristi šumsku cestu protivno odredbi članka
53. stav­ka 2. ovoga Zakona,

7. ako drvo ili grane posječene u šumi ili izvan šume
izvozi, prevozi, prima na otpremu, preradu ili pohranu nežigosano ili bez
popratnice (članak 54. stavak 1.),

8. ako
ne uplaćuje sredstva za jednostavnu biološku reprodukciju šuma na propisan
način i u određenom roku (članak 69. stavak 1. i 3.),

9. ako
u svrhu protupravnog prisvajanja u šumi ili izvan šume obori jedno ili više
stabala ili dijelove stabala, a takva rad­nja ne predstavlja kazneno djelo.

Članak
13.

Članak
87. mijenja se i glasi:

»Novčanom
kaznom od 500,00 do 5.000,00 kuna kaznit će se za prekršaj fizička osoba:

1. ako
ne izvrši pošumljavanje u određenom roku (članak 11.),

2. ako
u šumi posiječe stabla bez njihovog odabiranja i obilježavanja za vlastite
potrebe ogrjeva (članak 41. stavak 1.),

3. ako
ne poduzme mjere radi zaštite šuma od požara i drugih elementarnih nepogoda,
biljnih bolesti ili štetnika (članak 43. stavak 1.),

4. ako
zemljište na kojem je izvršeno krčenje ili čista sječa ne koristi u svrhu radi
koje je izdana dozvola (članak 47. stavak 1.),

5. ako u šumi ne poduzima naređene mjere zaštite
(članak 49. stavak 2.),

6. ako u šumi odlaže otpad (članak 52. stavak 1.).«

Članak 14.

Članak 88. briše se.

Članak 15.

Članak 89. mijenja se i glasi:

»Uz kaznu za počinjeni prekršaj iz članka 82. stavka
1. točke 5., članka 84. stavka 1. točke 2., 3., 4., 6. i 12. i članka 86.
stavka 1. točke 2., 3., 7. i 9. ovoga Zakona može se izreći zaštitna mjera
oduzimanja predmeta koji su upotrijebljeni ili su bili namijenjeni za izvršenje
ili su nastali izvršenjem prekršaja.«

Članak 16.

Propise za donošenje kojih je ovlašten po ovome
Zakonu, ministar poljoprivrede, šumarstva i vodnoga gospodarstva donijet će u
roku od šest mjeseci od dana stupanja na snagu ovoga Zakona.

Članak 17.

Najkasnije do 31. prosinca 2004. Ministarstvo
poljoprivrede, šumarstva i vodnoga gospodarstva će od Državnog inspektorata i
područnih jedinica Državnog inspektorata u Zagrebu, Splitu, Rijeci, Osijeku i
Varaždinu (u daljnjem tekstu: područne jedinice) nadležnih za poslove
inspekcije iz područja šumarstva, preuzeti obavljanje inspekcijskih poslova,
kao i državne službenike zate­če­ne na tim poslovima na dan stupanja na snagu
ovoga Zakona.

Do preuzimanja poslova i službenika iz stavka 1.
ovoga članka, Državni inspektorat i područne jedinice nastavit će obavljati
inspekcijske poslove u djelokrugu određenom do stupanja na snagu ovoga Zakona.

S danom preuzimanja poslova i državnih službenika iz
stav­ka 1. ovoga članka, Državni inspektorat i područne jedinice prestaju s
obavljanjem poslova iz područja šumarstva.

Članak
18.

U
cijelom tekstu Zakona riječi: »Ministarstvo poljoprivrede i šumarstva«
zamjenjuju se riječima: »Ministarstvo poljoprivrede, šumarstva i vodnoga
gospodarstva«, riječi: »ministar poljoprivrede i šumarstva« zamjenjuju se
riječima: »ministar poljoprivrede, šumarstva i vodnoga gospodarstva«, a riječi:
»Poduzeće za šume« zamjenjuju se riječima: »Trgovačko društvo«.

 Članak 19.

 Danom
stupanja na snagu ovoga Zakona u Zakonu o državnom inspektoratu (»Narodne
novine«, br. 76/99., 96/03. i 151/03.) u članku 2. stavku 1. riječ: »šumarstvu«
briše se, u članku 3. podstavak 22. briše se, u članku 12. stavku 1. riječ:
»šumarstva« briše se i u članku 58. stavku 9. u uvodnoj rečenici riječ:
»šumarstva« i podstavci 9., 10., 11. i 12. brišu se.

Članak 20.

Ovaj Zakon stupa na snagu osmoga dana od dana objave
u »Narodnim novinama«.

Klasa: 321-01/04-01/01
Zagreb, 5. studenoga 2004.

HRVATSKI SABOR

Predsjednik
Hrvatskoga sabora
**Vladimir** **Šeks****,** v. r.

Zakon, NN 160/2004-2806